Virku kvöldin eru haldin í smíðastofu okkar á Dalveginum en laugardagurinn fer núna einnig fram í vinnustofunni okkar í Handverkshúsinu . Þú lærir að lesa í form og eiginleika einstakra viðartegunda og í hvað þær henta best . Sjálfbærnihugsun er stór þáttur í skógarhirðu , nytjum og tálgunarvinnunni þar sem gert er ráð fyrir að þátttakendur læri að hugsa um trjágróður í sínu nánast umhverfi og nota grisjunarefnið í nytjahluti , gripi og skrautmuni . Námskeiðið er tvö virk kvöld kl. 18 - 21 en 12 - 15 laugardag ( á milli fimmtudagana ) + skógarferð Börn frá 9 ára aldri geta komið með fullorðnum ( en hvert pláss þarf að greiða og skrá hvert þó fleiri komi saman ) á þetta námskeið ( báðir / allir taka þátt ) og fær þá barnið tálguhníf , brýni og tálguband að gjöf á námskeiðinu . Námskeiðið skilar 12% afslætti til þátttakenda af öllum tálguverkfærum og brýnsluverkfærum fram yfir námskeiðið , nóg er að nefna skráninguna í verslun okkar á Dalvegi . Forföll tilkynnist með góðum fyrirvara og við leitumst við að bjóða í staðin þátttöku á næsta námskeiði þegar forföll vegna óviðráðanlegra orsaka koma upp ( endurgreiðum ekki ) .